আবুল হাশিম - Wikipedia

# আবুল হাশিম

### উইকিপিডিয়া, মুক্ত বিশ্বকোষ থেকে

আবুল হাশিম (জানুয়ারি ২৭, ১৯০৫ - অক্টোবর ৫, ১৯৭৪) ভারত উপমহাদেশের একজন প্রখ্যাত বাঙালি রাজনীতিবিদ। তিনি বাংলাদেশের বামপন্থী বুদ্ধিজীবী বদরুদ্দীন উমরের পিতা।

## [সম্পাদনা] সংক্ষিপ্ত জীবনী

আবুল হাশিম ১৯০৫ সালের ২৭শে জানুয়ারি জন্মগ্রহণ করেন। তাঁর পিতা আবুল কাশিম ছিলেন প্রখ্যাত জাতীয়তাবাদী নেতা। আবুল হাশিম ১৯৩০ সালে লন্ডনে অনুষ্ঠিত গোলটেবিল বৈঠকে মুসলিম সম্প্রদায়ের অন্যতম নেতা হিসেবে যোগ দেন। মুসলিম লীগে যোগ দিয়ে তিনি এর উদারপন্থী অংশ গড়ে তোলার কাজে মনোনিবেশ করেন। অনেক প্রগতিশীল বাঙ্গালী মুসলিম তরুণকে তিনি উদ্বুদ্ধ করেন। একপর্যায়ে তিনি বঙ্গীয় প্রাদেশিক মুসলিম লীগের সাধারণ সম্পাদক নির্বাচিত হন। ১৯৪৬ সালে নির্বাচনের পর দিল্লীতে নবনিযুক্ত মুসলিম লীগ সদস্যদের সম্মেলনে তিনি অখন্ড পাকিস্তান গঠন না করে লাহোর প্রস্তাব অনুসারে একাধিক সার্বভৌম রাষ্ট্র গঠনের তাগিদ দেন। ১৯৪৭ সালে দেশবিভাগের পর পঞ্চাশের দশকের শুরুতে তিনি ঢাকায় চলে আসেন। ৫২'-এর ভাষা আন্দোলনে তিনি সক্রিয়ভাবে যুক্ত ছিলেন। রাষ্ট্রদ্রোহের অভিযোগে তাঁকে কারারুদ্ধ করা হয়। ১৯৫৩ সালে মুক্তি পাওয়ার পর তিনি 'খিলাফতে রাব্বানী পার্টি' নামে একটি রাজনৈতিক দল গঠন করেন। পরবর্তীতে তিনি ইসলামিক একাডেমীর পরিচালক পদে অধিষ্ঠিত হন। এ পদে থাকার সময়ে তাঁর উদ্যোগে কুরআন শরীফের মূল আরবি থেকে বাংলায় তর্জমা প্রকাশিত হয়েছিল। ১৯৭৪ সালের ৫ অক্টোবর তিনি মৃত্যুবরণ করেন।

এই নিবন্ধটি অসম্পূর্ণ। আপনি চাইলে এটিকে সমৃদ্ধ করতে পারেন।
'http://bn.wikipedia.org../../../%E0%A6%86/%E0%A6%AC/%E0%A7%81/%E0%A6%86%E0%A6%AC%E0%A7%81%E0%A6%B2_%E0%A6%B9%E0%A6%BE%E0%A6%B6%E0%A6%BF%E0%A6%AE.html' থেকে আনীত

বিষয়শ্রেণীসমূহ: অসম্পূর্ণ | বাংলাদেশী রাজনীতিবিদ | ১৯০৫-এ জন্ম | ১৯৭৪-এ মৃত্যু

##### Views

- নিবন্ধ
- আলোচনা
- বর্তমান সংশোধন

##### অনুসন্ধান